Pulkkamäki on laskettu ja on oikein hyvä, virkeä olo.
Laskiainen. Mitä siitä tulee mieleen?
Esimerkiksi minulle tulee ainakin mieleen laskiaispulla.
Siinä on sitä kermavaahtoa ja sitä on hirveän vaikeaa syödä!
Laskiaisessa on tietenkin se, että lasketaan mäkeä.
Jos kysytään suomalaisilta - ollaan aika kristitty kansa -
laskiaisen merkityksestä, niin moni aikuinen osaa sanoa, -
että siitä laskeudutaan paastoon.
Se on semmoinen rykäisyn paikka.
On mahdollisuus miettiä, meneekö elämä hyvään suuntaan, -
vai olisiko aihetta vähän parantaa.
Kun katsomme Raamatusta, josta laskiainen on lähtöisin, -
mitä Raamattu sanoo laskiaisesta, -
niin se kertoo, että Vapahtajallamme alkoi matka, -
matka kohti kärsimystä ja kohti Jerusalemia.
Siitä, mitä tapahtui tuolla matkalla, -
niin siitä kertoo tämä pyhäpäivän sana. (Luuk. 18:31―43)
"Jeesus kutsui kaksitoista opetuslas- taan luokseen ja sanoi heille: -
"Me menemme nyt Jerusalemiin. Siellä käy toteen kaikki se, -
mitä profeetat ovat Ihmisen Pojasta kirjoittaneet. -
Hänet annetaan pakanoiden käsiin, häntä pilkataan ja häpäistään -
ja hänen päälleen syljetään ja he ruoskivat häntä ja tappavat hänet.
Mutta kolmantena päivänä hän nousee kuolleista." -
Opetuslapset eivät ymmärtäneet Jeesuksen sanoista mitään. -
Asia pysyi heiltä salassa, eivätkä he käsittäneet, mitä Jeesus tarkoitti. -
Kun Jeesus lähestyi Jerikoa, -
tien vieressä istui sokea mies kerjäämässä.
Kuullessaan, että tiellä kulki paljon väkeä, mies kysyi, mitä oli tekeillä.
Hänelle kerrottiin, että Jeesus Nasaretilainen oli menossa siitä ohi.
Silloin hän huusi: "Jeesus, Daavidin Poika, armahda minua!"
Etumaisina kulkevat käskivät hänen olla hiljaa, mutta hän vain huusi -
entistä kovemmin: "Daavidin Poika, armahda minua!"
Jeesus pysähtyi ja käski tuoda hänet luokseen.
Mies tuli, ja Jeesus kysyi häneltä: "Mitä haluat minun tekevän sinulle?"
Mies vastasi: "Herra, anna minulle näköni." -
Silloin Jeesus sanoi hänelle: "Saat näkösi. Uskosi on parantanut sinut."
Siinä samassa mies sai näkönsä, -
ja hän lähti seuraamaan Jeesusta ylistäen Jumalaa.
Ja kaikki, jotka näkivät tämän, kiittivät ja ylistivät Jumalaa."
Olemme aika tavalla samassa veneessä -
kuin opetuslapset, jotka kulkivat Jeesuksen lähellä.
He eivät ymmärtäneet Hänen sanoistaan mitään!
Olemme samassa tilanteessa!
Emme ymmärrä, mitä tarkoittaa, kun Herramme menee -
kohti Jerusalemia kärsimään ja kuolemaan.
Tässä vaan olemme ja toivomme sitä, -
että joku asia meille kirkastuisi!
Elämäntilanteet ― tapahtuu asioita, jotka pakottavat ymmärtämään.
Tyypit kävelee kohti Jerusalemia ja siellä on sokea mies.
Sokea mies, joka huutaa: "Herra, armahda minua!"
Tuo sokea opettaa opetuslapsille todella tärkeitä asioita.
Kun Jeesus kysyy, että "mitä tahdot, että teen sinulle,"
niin voi ajatella, että Jeesus tiesi, mitä sokea mies haluaa.
Jeesuksen kysymys: "Mitä tahdot?" pakottaa sokean sanomaan: -
"Tarvitsen ison asian: olen sokea, enkä näe."
Jeesus vastasi: "Uskosi on sinut parantanut."
Mekin voidaan rukoilla ja valmistautua pääsiäiseen.
Kun me rukoillaan, niin pyydetään Jumalalta just mitä tarvitaan.
Jos olemme sairaita: "Herra, paranna minut."
Jos on vaikeaa puolison kanssa: "Herra, auta parisuhteessa."
Jos lasten kanssa: "Herra, auta tulemaan toimeen lasten kanssa."
Pyydetään, mitä me tarvitaan, eikä vain mahdottoman isoja asioita, -
joista emme tiedä vastasiko Jumala vai ei.
Tätä Jumala tahtoo. Tätä sanotaan uskoksi.
Laskiaisen aikana on hyvä opetella paastoamista ja hiljentymistä, -
ja antaa Jumalan vastata juuri siihen, mitä eniten tarvitsemme.
Jos mietin, mitä minä tarvitsen tänä hetkenä eniten, -
niin ehkä rohkeampaa uskoa ja näkyä siitä, -
että Jumala on ja olemme matkalla kohti parempaa.
Jeesus kuoli ristillä juuri sen takia, että meillä olisi -
hyvä elämä maan päällä ja kerran mahtava elämä Taivaassa!
Tällaista aikaa on laskiaissunnuntaista, -
laskiaisesta eteenpäin menevä paastonaika.
Haluan siunata sinua tutulla Herran siunauksella, -
alkukielestä käännetyllä, jotta se tulee kohti sinua, -
kuten Raamatussa on kerrottu: -
Herra siunaa sinua ja varjelee sinua.
Herra kirkastaa kasvonsa sinulle ja on sinulle armollinen.
Herra kääntää kasvonsa sinun puoleesi ja antaa sinulle rauhan.
Isän, Pojan ja Pyhän Hengen nimeen.
Oikein hyvää laskiaisaikaa. Jeesus kanssasi ystävä!
Tekstitys: Sinikka Martikkala